
OPŠTINA ŠTRPCE U PARTNERSTVU SA PROGRAMOM ReLOaD2 OBJAVLJUJE:
PRVI JAVNI POZIV ORGANIZACIJAMA CIVILNOG DRUŠTVA ZA PODNOŠENJE PROJEKTNIH PREDLOGA REGIONALNOM PROGRAMU LOKALNE DEMOKRATIJE NA ZAPADNOM BALKANU 2
(ReLOaD2)
Regionalni program lokalne demokratije na Zapadnom Balkanu 2 (ReLOaD2) je inicijativa koju finansira Evropska unija i koju sprovodi Program Ujedinjenih nacija za razvoj (UNDP) u šest zemalja Zapadnog Balkana, uključujući Kosovo*. Ovaj program je nastavak inicijative Regionalni program lokalne demokratije na Zapadnom Balkanu (ReLOaD, 2017-2020). Ukupan budžet ReLOaD2 je 12,63 miliona evra (15,06 miliona dolara), dok je komponenta za Kosovo 1,38 miliona evra (1,64 miliona dolara). Trajanje projekta je 48 meseci (januar 2021 - decembar 2024). Opšti cilj ReLOaD2 je jačanje inkluzivne demokratija na Zapadnom Balkanu i proces integracije u EU. Projekat će raditi na osnaživanju civilnog društva i mladih da budu aktivni deo donošenja odluka, promovišući pravno i finansijsko okruženje za civilno društvo.
Specifični cilj programa je jačanje saradnje između lokalne samouprave i organizacija civilnog društva na Zapadnom Balkanu kroz jačanje transparentnosti u finansiranju organizacija civilnog društva iz budžeta opština. Program ReLOaD2 takođe ima za cilj da promoviše građanski angažman sa posebnim fokusom na mlade ljude kako bi postali deo procesa donošenja odluka za razvoj zajednice.
[bookmark: _Hlk103678018]Program ReLOaD2 će podržati sedam partnerskih opština (Dragaš, Kosovo Polje, Juzžna Mitrovica, Podujevo, Orahovac, Srbica i Štrpce), sa holističkim pristupom počevši od povećanja kapaciteta opštinskog osoblja za upravljanje projektnim ciklusom uz primenu LOD[footnoteRef:1] metodologije prema potrebi, pružanjem tehničke pomoći prilikom raspisivanja i sprovođenja javnih poziva i dodeli grantova, i nezavisnog javnog poziva kao i za osnaživanje mladih na svojoj teritoriji. [1: https://www.ks.undp.org/content/kosovo/en/home/operations/projects/poverty_reduction/regional-programme-on-local-democracy-in-the-western-balkans--re.html
*Za UNDP, Kosovo se spominje u kontekstu Rezolucije Saveta bezbednosti Ujedinjenih nacija 1244 (1999). Za Evropsku uniju, ova oznaka se koristi bez ikakvih predrasuda o poziciji statusa, i u skladu je sa Rezolucijom Saveta Bezbednosti UN 1244/99 i mišljenjem Međunarodnog suda pravde o kosovskoj Deklaraciji o nezavisnosti.] 

U vezi sa gore navedenim, opština Štrpce i program ReLOaD2 pozivaju sve organizacije civilnog društva (OCD) na Kosovu da podnesu projektne predloge koji su u skladu sa  sledećim prioritetima opštine Štrpce,  s tim sto će prioritet dat OCD koje rade u opštini Štrpce. 
OCD sa sedištem u opštini Štrpce i sa radnim iskustvom u opštini Štrpce, se ohrabruju da se prijave. 

Prioriteti:
[bookmark: _Hlk103676126]1. 		Podizanje svesti građana o zaštiti životne sredine i upravljanju otpadom
1.1	Promovisanje edukativnih aktivnosti za zaštitu životne sredine
1.2	Promovisanje inicijativa za upravljanje otpadom
1.3	Povećanje zelenih sredina i mere koje garantuju aktivan, zdrav i bezbedan život građana svih starosnih grupa

2.		Promocija i razvoj ruralnog (seoskog) turizma
2.1	Identifikacija potencijalnog ruralnog razvojnog okruženja (turističko, više namensko, poslovno)
2.2	Jačanje uloge i aktivizma mladih u ruralnim sredinama
2.3	Podrška tradicionalnoj promociji proizvoda iz ruralnih sredina

3.		Podrška i promocija sportskih aktivnosti mladih
3.1	Edukacija mladih o značaju sporta za njihovo zdravlje
3.2	Uključivanje osoba sa invaliditetom kroz sportsko-rekreativne aktivnosti
3.3	Promovisanje novih programa za kvalitetno vreme kroz sportske aktivnosti za mlad

Ukupan planirani iznos za ovaj poziv je do 60,000.00 evra (20% od navedenog iznosa je finansijski doprinos opštine Štrpce).

Iznos sredstava za odobrene projekte biće od 5.000,00 do 15.000,00 evra.
[bookmark: _Hlk102997634]Podnosilac može podneti najviše jedan projektni predlog, koji sadrži svu potrebnu dokumentaciju. Isti aplikant se može prijaviti na maksimalno 2 opštinska poziva u okviru ReLOaD-a. Maksimalni iznos sredstava koji se može dodeliti OCD aplikantu za trajanje projekta ReLOaD2 do decembra 2024. godine, ne može biti veći od 30,000.00 evra.

Opština zadržava pravo da ne alocira sva raspoloživa sredstva u slučaju da dostavljeni projektni predlozi ne ispunjavaju postavljene kriterijume. Trajanje svakog projekta trebalo bi da traje od 6 do 9 meseci. Odabrani projekti biće realizovani u periodu od avgusta 2022. do aprila 2023. godine.

PODOBNOST:

Učešće u ovom javnom pozivu je otvoreno za sve zvanično registrovane OCD (udruženja/organizacije ili fondacije) na ravnopravnoj osnovi u skladu sa važećim zakonima i propisima na Kosovu. Sve zainteresovane organizacije civilnog društva detaljnije informacije o uslovima prijave kao i kriterijumima za finansiranje projekata mogu naći u Uputstvima za podnosioce prijava, sastavnom delu dokumentacije za javni poziv.

DOKUMENTA:

Sve informacije i elektronska verzija celokupnog paketa aplikacionih dokumenata mogu se naći i preuzeti na sledećim adresama: www.ks.undp.org na zvaničnoj adresi opštine Štrpce: https://kk.rks-gov.net/shterpce/ 
Dokumentacija za javni poziv u Opštini Štrpce je dostupna od 23. maja 2022. godine do 04. jula 2022. godine.
Dokumenta za prijavljivanje mogu se dobiti:

Slanjem zahteva za prijavu sa nazivom zainteresovane OCD na e-mail adresu:  cvetan.stojanovic@rks-gov.net ili lično, na adresi: 
[bookmark: _Hlk13037153]Zgrada Opštine Štrpce bb, treći sprat
Kancelarija br. 28

1. Elektronska verzija dokumentacije za podnosioce može se preuzeti na:
[bookmark: _Hlk528772220]	Internet stranici opštine (https://kk.rks-gov.net/shterpce/);
Internet stranici UNDP (www.ks.undp.org) i
https://kosovofunding.org
2. Ili ličnim preuzimanjem USB-a sa svim aplikacionim formama tokom informativnog sastanka ’’Otvoreni dani“ koji se održava 23. maja 2022. godine.

INFORMATIVNE SESIJE (Dani otvorenih vrata za više informacija)
Informativne sesije (otvoreni dani) biće održane u opštini Štrpce 23. maja 2022. godine, nakon čega će istog dana, kao i 24. i 25. maja 2022. godine, u Skupštini opštine uslediti obuka za upravljanje projektnim ciklusom (PCM) u 10:00 časova. Svrha obuke je jačanje kapaciteta organizacija za dizajniranje i implementaciju projekata koji doprinose lokalnom razvoju i pružanju usluga, kao i kako da primene neophodne veštine za razvoj projektnih ideja, efikasno pisanje projekata, praćenje i evaluaciju implementacije projekta kroz praktičan rad. U slučaju velikog interesovanja OCD, sesija će biti ponovljena. Pravila i predlozi javnog poziva biće prezentovani na svakoj sesiji prikazivanjem uobičajenih grešaka koje OCD prave prilikom prijavljivanja. Informativne sesije će se održati u toku javnog poziva. Obuka za upravljanje projektnim ciklusom (UPC) za OCD će biti organizovana sa fokusom na pripremu predloga (prijava projekta, budžet, logički okvir i plan aktivnosti).
Tokom trajanja javnog poziva pružaće se stručna/mentorska podrška. Pomoć će biti otvorena i javna, dok će se raspored, uključujući datum i vreme, deliti preko opštinske veb stranice. Radi transparentnosti, zapisnik sa sastanka Mentora biće objavljen na sajtu opštine Štrpce. Ovo će učiniti informacije dostupnim OCD koje nisu bile u mogućnosti da prisustvuju sastancima mentora.
Pored toga, sva pitanja u vezi sa javnim pozivima mogu se dostaviti putem elektronske pošte registry.ks@undp.org pozivajući se na javni poziv. Pitanja se mogu slati do 29. juna 2022. godine, a odgovori će biti vraćeni u pisanoj formi u roku od tri (3) radna dana od dana prijema. Radi transparentnosti svi odgovori će biti objavljeni na veb stranici UNDP-a (www.ks.undp.org). 
Takođe, dokument pod nazivom „Često postavljana pitanja“ biće dostupan na sajtu Opštine i UNDP-a tokom javnog poziva, zajedno sa ostalim relevantnim dokumentima Javnog poziva. Dokument ima za cilj da ponudi dodatnu pomoć́ aplikatama kako bi imali uvid na prethodno postavljena pitanja koja su aplikanti imali tokom prethodnih poziva.
PODNOŠENJE PRIJAVA:
Aplikacioni set se sastoji od elektronske kopije (USB) sa obaveznom i dodatnom dokumentacijom i štampanim kopijama traženih formi koje je potrebno dostaviti u zatvorenoj koverti sa preporučenom poštanskom markom ili lično u opštini Štrpce radnim danima (ponedeljak – petak), sa naznakom za projekat ReLOaD2, u vremenu od 08:00 do 15:00 časova, na adresi:


Zgrada Opštine Štrpce bb, treći sprat
Kancelarija br. 28

Rok za podnošenje prijava je 04. jul 2022. godine do 15:00 časova. Prijave primljene nakon isteka roka biće uzete u obzir samo ako poštanski pečat označava datum slanja pre zvaničnog roka.
Prijave poslate na bilo koji drugi način (npr. e-poštom) ili dostavljene na druge adrese neće biti uzete u razmatranje.
Spoljna strana koverte mora da sadrži naziv javnog poziva za podnošenje projektnih predloga, puni naziv i adresu podnosioca prijave, pun naziv projekta i reči: „Ne otvarati pre zvaničnog otvaranja“. Opština će voditi evidenciju o svim primljenim projektnim predlozima OCD i izdaće odgovarajuće priznanice. OCD se savetuje da pre podnošenja proveri da li je potrebna dokumentacija/aplikacioni set popunjen koja se vrši popunjavanjem Kontrolne liste (Prilog 10) koja je sastavni deo prijave.

